S’obre un apartat a la web per a opinar sobre el darrer festival Terra de Trobadors

www.castello.cat/trobadors permetrà a tothom aportar la seva crítica

L’Ajuntament de Castelló d’Empúries vol saber l'opinió de totes aquelles persones que van gaudir de la darrera edició del festival Terra de Trobadors. Per aquest motiu la pàgina web del festival permetrà dipositar les opinions i suggeriments de totes aquelles persones que tinguin alguna cosa a dir; per tal de ser valorades i tingudes en compte per a l’organització de properes edicions.

“Amb aquesta iniciativa pretenem que la gent en ajudi a millorar el Terra de Trobadors, perquè al cap i a la fi són els castellonins i els visitants en general qui aporten la visió objectiva i complementària del festival”, comenta el regidor de cultura, Ramon Piris, afegint que “esperem que fins i tot aportin imatges que hagin captat durant la festa".

Per a incentivar la participació de tothom, l’Ajuntament sortejarà dos sopars medievals (per a la propera edició) entre aquelles persones que hagin aportat alguna crítica, opinió o suggeriment.

Poden adreçar-se a aquest espai mitjançant la web: www.castello.cat/trobadors
